**Importanța diplomației digitale**

de Özgün ERLER BAYIR

*Universitatea din Istanbul (Turcia)*

Bine ați venit!

Numele meu este Özgün ERLER BAYIR, sunt profesor la Universitatea din Istanbul și sunt coorodnatorul proiectului **Digital Diplomacy: Building the common future with technology (DD-Tech)**. Acesta este un proiect Erasmus+ project în cadrul programului Acțiunii Cheie KA2 (Parteneriate de cooperare în învățământul superior).Acest proiect își propune să evidențieze importanța diplomației digitale și în acest scop, împreună cu colegii din șase instituții de învățământ superior situate în cinci țări europene am construit un modul virtual de învățare.

Diplomația digitală reprezintă utilizarea noilor tehnologii de informare și comunicare, a internetului și a social media pentru a contribui la atingerea obiectivelor diplomatice, la consolidarea relațiilor diplomatice și la soluționarea problemelor de politică externă.

Noile tendințe în digitalizare și tehnologiile digitale de comunicare au revoluționat natura diplomației prin transformarea mediului de comunicare în care se desfășura diplomația tradițională. În lumea de astăzi, este o necesitate pentru guverne să își adapteze înțelegerea diplomației la „digital”. Diplomația digitală nu ar trebui considerată doar ca digitalizarea instrumentelor diplomatice, ci ar trebui înțeleasă și ca schimbarea de perspectivă asupra diplomației în ceea ce privește punctele sale centrale și anume digitalizarea sferei politice și securitatea cibernetică.Această schimbare fundamentală în practicile, dimensiunile și procedurile diplomației nu ar trebui să fie neglijată de state, în special de cele care urmăresc să își consolideze instrumentele de soft power și să adopte o perspectivă diplomatică proactivă.

Studiile empirice din domeniu ilustrează faptul că, deși mai multe state, într-un fel sau altul, au conștientizat importanța și potențialul diplomației digitale, doar un număr limitat de state au fost capabile să treacă prin transformarea digitală necesară. Prin urmare, la nivel global, diplomația rămâne convențională și centrată pe stat. Cu toate acestea, unele state au încercat să facă schimbările necesare. După cum am putut constata de mai multe ori în timpul pandemiei COVID-19, pentru state, nevoia de diplomație digitală tinde să se transforme în obligația de a lua în considerare diplomația digitală.

Cum vor răspunde statele la toate aceste schimbări tehnologice? Ce strategii ar trebui dezvoltate pe baza noilor tehnologii pentru o diplomație mai eficientă? Cum au fost afectate de digitalizare dinamicile sociale și politice la diferite niveluri - local/național/regional/internațional? Cum putem aborda utilizarea (incorectă) a instrumentelor digitale și a social media în rețelele diplomatice? Aceste întrebări solicită răspunsuri pentru a genera o viziune comună globală prin intermediul răspunsurilor și soluțiilor tehnologice. În acest sens, studenții ca viitori lideri / factori de decizie politică / părți interesate care vor fi afectate de problemele globale, în mod inevitabil, trebuie să învețe despre instrumentele de diplomație digitală pentru a-și îmbunătăți competențele digitale și de comunicare.

În predarea diplomației digitale, ne propunem să oferim studenților oportunitatea de a-și dezvolta abilitățile, de a identifica și analiza probleme-cheie și riscurile digitalizării, ale spațiului cibernetic, ale inteligenței artificiale și ale guvernanței internetului, precum și modul în care mentalitățile și tehnicile diplomatice pot fi aplicate pentru gestionarea acestora.

--

*Acest material a fost înregistrat în limba engleză la Universitatea din Tartu (Estonia) în martie 2023. Traducerea a fost realizată după transcrierea în limba engleză, care a fost editată din motive de claritate.*

**How to cite this text**

Özgün ERLER BAYIR (2023) *Importanța diplomației digitale.* Material elaborat în cadrul proiectului Erasmus+ 2021-1-TR01-KA220-HED-000027609 “Digital Diplomacy: Building the Common Future with Technology (DD-Tech)”. Tartu: University of Tartu.